jkorsvik/nowiki_second_scrape_merged huggingface dataset:
Tony Watt

Anthony Paul «Tony» Watt (født 29. desember 1993) er en skotsk fotballspiller som spiller for Motherwell FC.
Watt startet karrieren i Second Division-klubben Airdrie United og kom til Celtic 4. januar 2011 på en treårskontrakt. 
Han debuterte på Celtics førstelag i en kamp 22. april 2012 mot Motherwell hvor han kom inn som innbytter og laget i løpet av fem minutter to mål.
Han har spilt to kamper på Skottlands U19-landslag.
Han debuterte i Champions League 7.november, og scoret i det 83. minutt i kampen hvor Celtic slo Barcelona 2-1 hjemme i gruppespillet.
15. november ble det meldt at han hadde skrevet ny kontrakt med Celtic fram til 2016.Etter at Celtic kvalifiserte seg til gruppespillet Mesterligaen 2013/2014, ble klaget styrket med angripsspillerne Amido Balde og Teemu Pukki, og dette svekket Watts sjanser til spilletid i Celtic. 31. august ble det derfor meldt at Watt ble lånt til den belgiske toppklubben Lierse SK for den resterende delen av sesongen 2013–14.29. juli 2014 ble det meldt at han ble solgt til Standard Liège og hadde skrevet en fem årskontrakt med klubben.


== Referanser ==


== Eksterne lenker ==
(en) Tony Watt – Transfermarkt 
(en) Tony Watt – WorldFootball.net 
(en) Tony Watt – Soccerbase.com 
(en) Tony Watt – FootballDatabase.eu 
(en) Tony Watt – Soccerway 
(en) Tony Watt – EU-Football.info 
(en) Tony Watt – Skottlands fotballforbund 
(en) Tony Watt – FBref 
(es) Tony Watt – as.com
Shipasbamba (distrikt)

Shipasbamba er et distrikt i provinsen Bongará i regionen Amazonas i Peru. Distriktet grenser til distriktet Florida i nord, til distriktet Cuispes i øst, til distriktet Jazán og til provinsen Luya i sør og til provinsen Utcubamba i vest. Distriktets nasjonale statistikkode er 010310 og hovedstaden er Shipasbamba.
Distriktet ble opprettet den 5. februar 1861.


== Landsbyer i distriktet Shipasbamba ==


== Referanser ==


== Eksterne lenker ==
Censos Nacionales: XI de Población y VI de Vivienda 2007.
Pueblos del Peru: Shipasbamba
Zeuthen stasjon

Zeuthen stasjon er en jernbanestasjon som ligger i kommunen Zeuthen i Landkreis Dahme-Spreewald i Tyskland. Den blir betjent av S-bane.
Stasjonen ble tatt i bruk 1897 og erstattet holdeplassen Hankels-Ablage fra 1874 som lå litt lenger sør.


== Referanser ==


== Eksterne lenker ==
(de) Offisielt nettsted 
(de) Offisielt nettsted 
(de) Offisielt nettsted 
(en) Bahnhof Zeuthen – kategori av bilder, video eller lyd på Commons
Valera (distrikt)

Valera er et distrikt i provinsen Bongará i regionen Amazonas i Peru. Distriktet grenser til distriktene Churuja og San Carlos i nord, til distriktet Jumbilla i øst, til provinsen Chachapoyas i sør og til provinsen Luya i vest. Distriktets nasjonale statistikkode er 010311 og hovedstaden er San Pablo.
Distriktet ble opprettet den 3. november 1933.


== Landsbyer i distriktet Valera ==


== Referanser ==


== Eksterne lenker ==
Censos Nacionales: XI de Población y VI de Vivienda 2007.
Pueblos del Peru: valera Arkivert 5. mars 2016 hos Wayback Machine.
Yambrasbamba (distrikt)

Yambrasbamba er et distrikt i provinsen Bongará i regionen Amazonas i Peru. Distriktet grenser til provinsen Condorcanqui i nord, til regionene Loreto og San Martín i øst, til distriktene Corosha og Florida i sør og til provinsen Utcubamba i vest. Distriktets nasjonale statistikkode er 010312 og hovedstaden er Yambrasbamba.
Distriktet ble opprettet den 26. desember 1870.


== Landsbyer i distriktet Yambrasbamba ==


== Referanser ==


== Eksterne lenker ==
Censos Nacionales: XI de Población y VI de Vivienda 2007.
Pueblos del Peru: Yambrasbamba
Wartenberg stasjon

Wartenberg stasjon er en S-Banestasjon i strøket Neu-Hohenschönhausen i bydelen Lichtenberg i Berlin. Den blir betjent av S-Bahntrafikk. Stasjonen ble åpnet i 1985 da S-Bahnlinjen ble forlenget fra Hohenschönhausen.


== Eksterne lenker ==
Offisielt nettsted 
(en) Bahnhof Berlin-Wartenberg – kategori av bilder, video eller lyd på Commons
Arnulf Hagen

Arnulf Hagen (født 23. februar 1962 i Kristiansund) er utdannet sivilingeniør bygg (struktur) ved NTH (nåværende NTNU) og University of Kansas. Han har også en Master of Science-grad i Ocean Systems Management fra Massachusetts Institute of Technology i 1990. Hagen tok Ph. D. graden i 1993 med avhandlingen The framework of a design process language.Hagen ble ansatt i MARINTEK i 1993 som seniorforsker. Hagen er per 2013 professor II ved Institutt for marin teknikk ved NTNU.  Hans faglige profil inkluderer informasjonsteknologi, systems engineering og marin teknikk og han underviser og veileder i skipsbygging. Hagen har også jobbet 12 år i DNV proNavis, som han etablerte i 2001.Ved flere anledninger har Arnulf Hagen tatt opp saker vedrørende Wikipedia til debatt gjennom kronikker i norske aviser. 


== Bibliografi ==
Bibliografien er hentet fra forskningssystemet Cristin og registrerte publikasjoner i Bibsys.Doktoravhandling:

Arnulf Hagen: The framework of a design process language. 1993.Vitenskapelige artikler: 

Arnulf Hagen og Audun Grimstad: THE EXTENSION OF SYSTEM BOUNDARIES IN SHIP DESIGN. 2010
Arnulf Hagen og Audun Grimstad: THE EXTENSION OF SYSTEM BOUNDARIES IN SHIP DESIGN COMMENT DISCUSSION. 2010.Andre publikasjoner i Bibsys:

Arnulf Hagen Prosedyrer for prosjektering av skip . 1992
Per Anders Kojen og Arnulf Hagen: Informasjonsflyt-analyse. sluttrapport MARINOR programmet . 1993.
Arnulf Hagen: Resultater fra MARINOR-prosjektet "Informasjonsflyt-analyse" . 1993.
Arnulf Hagen og Trond Arve Rundhaug: Analyse av bunnstokk for reduksjon av profiler. 1994
Arnulf Hagen, Svein Knudtzon Waagbø: VP forum. forberedelse til etablering av samarbeidsforum for skips-bransjen. 1994.
Martin Steinveg og Arnulf Hagen: Milepælmøter i planperioden. 1996.
Martin Steinveg og Arnulf Hagen: Revisjonsstyring av dokumentasjon ved skipsverft . 1996.
Tidligutrustning : verftsbok (illustrasjoner: Per Åge Lyså og Geir Hermansen). 1996 Andre publikasjoner i CRISTIN:
Konferansebidrag og faglige presentasjoner (Vitenskapelige foredrag) registrert i Cristin. 

Stein Ove Erikstad og Arnulf Hagen: Web-based tendering collaboration in project-centric industries. 2003.
Stein Ove Erikstad og Arnulf Hagen: Applying Product Platform Technologies in Ship Specification Development. 2006.
Oceane Marie Balland, Siri Solem, Arnulf Hagen og Stein Ove Erikstad: A decision support framework for the concurrent selection of multiple air emission controls. 2010.


== Referanser ==


== Eksterne lenker ==

(no) Publikasjoner av Arnulf Hagen i forskningsdokumentasjonssystemet CRIStin

(no) Publikasjoner av Arnulf Hagen i BIBSYS
Guðmundur Kristjánsson

Guðmundur Kristjánsson (født 1. mars 1989) er en islandsk fotballspiller som spiller for den islandske klubben Fimleikafélag Hafnarfjarðar.
Kristjansson spiller midtbane/midtstopper og har spilt fem landskamper for Island.
Han kom til Start på lån fra Breiðablik for 2012-sesongen. Etter opprykket til Eliteserien samme år ble overgangen permanent.


== Referanser ==


== Eksterne lenker ==
(en) Guðmundur Kristjánsson – Transfermarkt 
(en) Guðmundur Kristjánsson – national-football-teams.com 
(en) Guðmundur Kristjánsson – FootballDatabase.eu 
(en) Guðmundur Kristjánsson – Soccerway 
(en) Guðmundur Kristjánsson – FBref
Grenbane Schöneweide–Spindlersfeld

Grenbane Schöneweide–Spindlersfeld er en sidelinje fra Jernbanelinjen Berlin–Görlitz i Berlin. Opprinnelig ble strekningen bygd for godstrafikk til fabrikken W. Spindler, som har gitt navn til området. Råstoffer til fabrikken, fremfor alt steinkull, ble transportert, senere hadde strekningen også persontrafikk for fabrikkens arbeidere. I dag blir linjen kun betjent av S-Bahntrafikk.


== Linjekart ==


== Eksterne lenker ==
(en) Zweigbahn Schöneweide–Spindlersfeld – galleri av bilder, video eller lyd på Commons
Politisk psykologi

Politisk psykologi er et flerfaglig akademisk felt som søker å forstå politikk, politikere og politisk atferd ved anvendelsen av psykologiske teorier. Selve begrepet har aner tilbake til Adolf Bastian og Hippolyte Taines tidlige sosialteori samt en tidlig representant i Gustave Le Bons massepsykologi. Videre foretok Sigmund Freud med sine studier Totem und Tabu (1913) og Massenpsychologie und Ich-Analyse (1921) en kobling også av psykoanalyse og politikk. Wilhelm Reich videreførte tekningen i sin bok Fascismens massepsykologi (1933). Utgangspunktet for den politiske psykologi er hvordan tradisjonelle psykologiske emner som tro, motivasjon, persepsjon, tenkning etc. kan anvendes for å kaste lys over politisk liv. I dette arbeidet trekkes det gjerne veksler på en vid rekke tilstøtende disipliner, slik som sosialantropologi, sosiologi, økonomi, filosofi og historie.


== Eksterne lenker ==
International Bulletin of Political Psychology
The Center for the Study of Political Psychology
The Center for Research in Political Psychology (Queen's University Belfast)
The International Society of Political Psychology
Political Psychology at The George Washington University
Facebook Page in Political Psychology
Nieva (distrikt)

Nieva er et distrikt i provinsen Condorcanqui i regionen Amazonas i Peru. Distriktet grenser til distriktet Río Santiago i nord, til regionen Loreto i øst, til provinsene Bongará og Utcubamba i sør og til distriktet El Cenepa og til provinsen Bagua i vest. Distriktets nasjonale statistikkode er 010401 og hovedstaden er Santa María de Nieva.
Distriktet ble opprettet den 18. mai 1984.


== Landsbyer i distriktet Nieva ==


== Referanser ==


== Eksterne lenker ==
Censos Nacionales: XI de Población y VI de Vivienda 2007.
Pueblos del Peru: Nieva Arkivert 5. mars 2016 hos Wayback Machine.
Siegfried von Westerburg

Siegfried von Westerburg, også kalt Sigfrid og Sifrid (født før 1260, død 7. april 1297 i Bonn) var erkebiskop av Köln fra 1275 til 1297 og hertug i hertugdømmet Westfalen.
Siegfrid er gravlagt i Bonner Münsterkirken i Bonn.


== Referanser ==
Gustave Le Bon

Gustave Le Bon (født 7. mai 1841 i Nogent-le-Rotrou i departementet Eure-et-Loir i Frankrike, død 13. desember 1931 i Paris) var en fransk sosialpsykolog, sosiolog og amatørfysiker.


== Liv og virke ==


=== Bakgrunn ===
Charles-Marie Gustave Le Bon ble født 7. mai 1841 i Nogent-le-Rotrou i Centre-Val de Loire. Familien var av bretonsk herkomst, faren var provinsfunksjonær for den franske regjering.I 1860 begynte han på medisinstudiet ved universitetet i Paris. Han absolverte sitt praksisår i Hôtel-Dieu de Paris og promoverte i 1866. Fra da av betegnet han som lege, skjønt han ikke utøvet dette yrke i legepraksis.


=== Forfatterskap ===
I studietiden skrev Le Bon artikler om en rekke medisiske emner. Hans første bok La mort apparente et inhumations prématurées (1866) befattet seg med definisjonen av død, og foregrep dermed de juridiske diskusjoner som skulle finne sted på 1900-tallet.Han forfattet en rekke arbeider som framla hans teorier rundt nasjonale trekk, rasemessig overlegenhet, flokkatferd og massepsykologi. Hans arbeider rundt massepsykologi fikk gjennomslag i den første del av det 20. århundre, da de ble anvendt spesielt av mediaforskere.
Le Bon skrev også arbeider vedrørende materien og energiens natur. Hans bok L'évolution de la matière var meget populær og kom ut i 12 opplag. Henri Poincaré interesserte seg noe for Le Bons fysiske arbeider, og kommenterte dem.
Det har blitt argumentert for at fascistiske teorier om ledelse støttet seg på Le Bons psykologiske teorier. Adolf Hitlers Mein Kampf utnyttet de teknikker for propaganda som Le Bons bok fra 1895 framla. Benito Mussolini hadde også lest Le Bons hovedverk.Edward Bernays, Sigmund Freud nevø, var influert av Le Bon, og i sin berømte bok Propaganda erklærte han at demokratiets store feiltagelse av manipulasjonen av massene ved bruk av media og reklame.


== Utvalgte arbeider ==
La Civilisation des Arabes (1884)
Les Lois psychologiques de l'évolution des peuples (1894)
La psychologie des foules (1895)
L'homme et les sociétés (1881)
Psychologie du socialisme (1896)


== Bibliografi ==
Barrows, Susanna, Distorting mirrors – Visions of the crowd in late 19th century France, New Haven, Conn.: Yale Univ. Press, 1981.
Nye, Robert, The origins of crowd psychology – Gustave Le Bon and the crisis of mass democracy in the Third Republic, London: Sage, 1975.
Jaap van Ginneken, 'The era of the crowd – Le Bon, psychopathology and suggestion'. Ch. 4 in JvG, Crowds, psychology and politics 1871–1899, New York: Cambridge University Press, 1992.
Jaap van Ginneken, 'The lonely hero in French historiography'. Appendix in JvG, Mass movements, Apeldoorn (Neth.): Spinhuis, 2007.
Alice Widener: Gustave Le Bon, the Man and His Works. Liberty Press, 1979.


== Referanser ==


== Eksterne lenker ==
(en) Verker av Gustave Le Bon i Prosjekt Gutenberg
the complete English text to The Crowd (PDF)
English translation of 'The Psychology of Socialism' (PDF)
Gustave Le Bon on Revolutionary & Criminal Mentalities
Lusine Gevorkjan

Lusine Arkadjevna Gevorkjan (russisk Лусинэ Аркадьевна Геворкян, født i Kapan, 21. februar 1983) er hovedvokalist og en av låtskriverne i det russiske nu metal-banden Tracktor Bowling og Louna.


== Referanser ==
O.A.T. Skjelbred (skipsreder)

Oluf Andreas Tollefsen Skjelbred (født 31. mars 1854 i Egersund, død 24. juni 1939 i Kristiansand) var en norsk skipsreder og filantrop.


== Biografi ==


=== Oppvekst ===
Skjelbred mistet begge foreldre i en alder av 13 år. Etter foreldrenes død mønstret han på som kokk på et mindre skip. Senere som jungmann på et par skonnerter. I 1875 blir han tatt inn som elev hos Jensens og Tellefsens styrmannsskole i Kristiansand.


=== Voksenliv ===
I 1877 blir han skipsreder og kjøper barken «Neutral», blir eneeier i 1897. Han mistet hele sin tonnasje under første verdenskrig og rederiforetaket ble omdannet til aksjeselskap i 1919. Ved slutten av sin karriere disponerte rederiet hans landets mest moderne skipsflåte med 25 skip.


== Se også ==
Skjelbreds Rederi AS


== Referanser ==
Spindlersfeld stasjon

Spindlersfeld stasjon er en jernbanestasjon som ligger i Treptow-Köpenick i Berlin. Den blir betjent av S-bane.


== Eksterne lenker ==
(de) Offisielt nettsted 
(en) Bahnhof Berlin-Spindlersfeld – kategori av bilder, video eller lyd på Commons
Engelbert I von Köln

Engelbert von Berg, senere betegnet som den hellige (født 1185 eller 1186 på Schloss Burg, død 7. november 1225 ved Gevelsberg) var som Engelbert I erkebiskop av Köln og hertug i hertugdømmet Westfalen fra 1216 til 1225 og greve av Berg fra 1218 til 1225.
Under sin planmessige utvidelse av territoriet til hertugdømmet Westfalen kom han i konflikt med de verdslige herskerne. Striden kulminerte i drapet på erkebiskopen ved Gevelsberg, begått av en westfalisk adelig innenfor en «fraksjon» som ble ledet av hans nevø Friedrich von Isenberg.


== Referanser ==
Christieparken

Christieparken er en kommunal park på Landås i Bergen, en grønn lunge i en vestvendt helling mellom den sterkt trafikkerte Natlandsveien og Brann stadion. 
Da Wilhelm Frimann Koren Christie returnerte til Bergen i 1818 etter at han deltok som riksdagsmann på Eidsvoll plantet han frø han hadde med seg på et stykke utmark i Fridalen ved elven fra Ulriken. Området var en del av en  husmannsplass under gården  Haukeland, eiet av Christies fetter stiftmann Edvard Hagerup. Ca. 1820 stiftet Christie og medlemmer av vennegruppen "Quodlibet" et interesseselkap "Symposium" for å opprette en naturpark. Eiendommen ble inngjerdet og de anla en "Lystpark", en naturpark etter engelsk mønster. De ryddet, lagde broer over elven og plantet trær, ett stykke med bøk representerte Danmark, og ett med gran  symboliserte Norge (den første granplanting på Vestlandet). Trærne ble døpt med øl eller stikkelsbærvin og hver av vennene hadde de sin stenbenk med bord. De gikk på visitt til hverandre og selskapeligheten florerte med diskusjoner, muntre historier og fedrelandssanger.


== Eksterne lenker ==
Bergen byleksikon på nett, om Christieparken
The Proposal

The Proposal er en amerikansk romantisk komedie fra 2009. Filmen er regissert av Anne Fletcher, skrevet av Pete Chiarelli og har Sandra Bullock og Ryan Reynolds i hovedrollene.


== Handling ==
Bokredaktøren Margaret Tate (Sandra Bullock) er den type sjef som ingen kolleger liker å menge seg med; hun er kravstor, frekk og ufølsom. Hennes lojale assistent Andrew Paxton (Ryan Reynolds) har forlatt det ørlille hjemstedet sitt og håper på en karriere innenfor systemet, men må inntil videre slave for Margaret. Men Margaret er kanadisk statsborger, og visumet hennes går ut om få måneder. For å få bli i landet må hun gifte seg med en amerikansk mann. Og tross alt hatet – etter litt press stiller Andrew naturligvis opp, siden han tror det vil hjelpe hans egen karriere. De forlover seg og drar avsted for at Margaret skal møte den noe dysfunksjonelle familien hans, og overbevise både dem og myndighetene om at kjærligheten er virkelig, noe den ikke er. Andrew kan således havne i fengsel om konspirasjonen oppdages. Det hele virker håpløst, men kan de utvikle forholdet til ekte kjærlighet?


== Om filmen ==
The Proposal ble en kjempesuksess økonomisk. Filmen hadde et budsjett på bare 40 millioner dollar, men spilte inn hele 317 millioner dollar totalt på verdensbasis. Filmen ble imidlertid ikke særlig godt likt av anmelderne – den står med 43% på anmeldernettstedet Rotten Tomatoes, noe som vil si litt under middels. På det brukerbaserte Internet Movie Database har den et gjennomsnitt på 6,7, noe som blir ansett som brukbart.


== Rolleliste ==


== Trivia ==
Julia Roberts var førstevalget for hovedrollen, men hun ønsket ikke å ta det nødvendige lønnskuttet.
Sandra Bullock spiller en kanadisk kvinne som må gifte seg med en amerikansk mann, spilt av Ryan Reynolds. I virkeligheten er Bullock amerikansk og Reynolds kanadisk.


== Eksterne lenker ==
Offisielt nettsted 
(en) The Proposal på Internet Movie Database 
(sv) The Proposal i Svensk Filmdatabas 
(da) The Proposal i Danmark Nationale Filminstitut 
(fr) The Proposal på Allociné 
(nl) The Proposal på MovieMeter 
(en) The Proposal på AllMovie 
(en) The Proposal på Rotten Tomatoes 
(en) The Proposal på Metacritic 
(en) The Proposal på Box Office Mojo
NLOD

NLOD (Norsk lisens for offentlig data) er en standardisert norsk lisens for offentlige data utarbeidet av Fornyingsdepartementet.
Hensikten med lisensen er å gjøre det enklere for dataeiere å presisere vilkårene for bruk av datasettene de publiserer. Lisensen er imidlertid ikke bare nyttig for dataeiere, den er også nyttig for databrukerne. Når informasjon er tilgjengeliggjort under denne lisensen blir det lettere å vite hva slags vilkår som gjelder, og det blir enklere å bruke data fra forskjellige kilder sammen.
Kort oppsummert sier lisensen at du har lov til å bruke informasjonen til det du vil, men at du må oppgi hvor du har hentet informasjonen fra. Lisensen gjør det klart at sensitive og taushetsbelagte opplysninger ikke kan tilgjengeliggjøres under lisensen, og at dataeier ikke har ansvar verken for informasjonens kvalitet eller for hva informasjonen brukes til.


== Eksterne lenker ==
(en) Norwegian Licence for Open Government Data – kategori av bilder, video eller lyd på Commons 
http://data.norge.no/nlod Norsk lisens for offentlige data (NLOD).
Inger-Lise Ulsrud

Inger-Lise Ulsrud (født 13. mai 1963) er en norsk organist og professor i orgel ved Norges musikkhøgskole. I tillegg er hun kantor i Uranienborg kirke i Oslo.
Ulsrud studerte kirkemusikk ved Norges musikkhøgskole. Hun fullførte sin diplomeksamen som konsertorganist hos Edgar Krapp ved Hochschule für Musik und darstellende Kunst Frankfurt am Main. Deretter fulgte studier i orgelimprovisasjon med Anders Bondeman i Stockholm. Senere fordypet hun seg i Olivier Messiaens orgelmusikk hos Almut Rößler i Düsseldorf. I tillegg til en omfattende konsertvirksomhet i Russland og store deler av Europa, har hun regelmessig gitt mesterklasser i inn-og utland. Hun har medvirket ved en rekke CD-utgivelser.Inger-Lise Ulsrud har innehatt en rekke verv som medlem av Koralbokkomiteen i tilknytning til utgivelsen av Norsk Salmebok 2013. Hun har vært jurymedlem ved Kungliga Musikaliska Akademien, styremedlem i Oslo Internasjonale Kirkemusikkfestival og i Oslo orgelfestival. I tillegg har hun vært leder av kirkemusikkavdelingen ved Norges musikkhøgskole i en årrekke. 
Hennes fagbok i orgelimprovisasjon «En improvisators betroelser» utkom på Cantando Musikkforlag høsten 2018.
Ulsrud benyttes jevnlig som jurymedlem ved internasjonale orgelkonkurranser, senest ved «The 2nd Nordic Organ Competition» i Stavanger 2020. Hun var kunstnerisk leder av Bodø Internasjonale Orgelfestival i 2020 og 2021. I 2021 ble hun utnevnt til æresmedlem av Kvinnelige Studenters Sangforening. 


== Diskografi ==
Bjørn Morten Christophersen - The Lapse of Time, Simax (2022)
Loudmouthed Beauty med Clare Farr på basstrombone, LAWO (2022)
Stille som sne med Kvindelige Studenters Sangforening, LAWO (2020)
Himmelrand med Uranienborg Vokalensemble, 2L (2016)
Kjell Mørk Karlsen - Meditatio, AURORA (2014)
Brahms med Kvindelige Studenters Sangforening, LAWO (2013)
Olivier Messiaen - Early Organ Works, Simax (2009)
Pebbles med Jonas Haltia på trompet, Simax (2007)
Smak av himmel * Spor av jord med Nordstrand kirkekor, Grappa (2000)
Transeamus usque Betlehem med Den norske Studentersangforening, DnS (1999)
Rop av fryd med Nordstrand kirkekor, Lynor (1998)
Vårt øye ser mot Betlehem med Nordstrand kirkekor, Lynor (1995)


== Referanser ==
Blod-hjerne-barriere

Blod-hjerne-barrieren er en barriere som skiller det sirkulerende blodet fra cerebrospinalvæsken i hjernen. Barrieren dannes av veggen i hjernens kapillærer, hvis innerste cellelag av endotelceller er så tettliggende at de utgjør en effektiv adskillelse mellom blodbanen og cerebrospinalvæsken. Dermed beskytter barrieren hjernen mot skadelige stoffer fra blodbanen.
Endotelcellene utgjør ikke bare en passiv barriere, men transporterer også aktivt stoffer som hjernen har bruk for. Hjernens stoffskifte (metabolisme) er primært basert på sukkerstoffer, og over blod-hjerne-barrieren transporteres det, under energiforbruk, aktivt store mengder glukose så vel som aminosyrer som blant annet kan brukes under dannelsen av signalstoffer. Ved sykdom i hjernen vil blod-hjerne-barrieren ofte bli utett, og proteiner fra blodet kan bevege seg ut i cerebrospinalvæsken.